Oikeusapupiirit ja -toimistot

1301/00.03.00/2013

Kh § 187	
Oikeusministeriö on pyytänyt mm. Kouvolalta lausuntoa valmisteilla olevasta oikeusministeriön asetuksesta, jossa säädetään oikeusapupiireistä, oikeusaputoimistojen toimipaikoista ja edunvalvonta-alueista. 

Asetusluonnoksen mukaan Kotkan ja Kouvolan oikeusaputoimistot yhdistetään ja muodostetaan Kymenlaakson oikeusaputoimisto. Muutos tulisi voimaan vuoden 2014 alussa. Yhdistettävien toimistojen toimipaikat säilyvät entisellään eli Kotkassa, Kouvolassa ja Haminassa. 

Oikeusaputoimistojen tehtävänä on myös yleisen edunvalvonnan palvelujen järjestäminen. Oikeusaputoimistojen yhdistymisten vuoksi tulee myös edusvalvonta-alueita tarkistaa yhdistyvien toimistojen osalta.

Perustelujen mukaan oikeusaputoimistojen hallinnollinen yhdistäminen vähentää näiden toimistojen haavoittuvuutta, hallinto kevenee ja henkilöstön työtehtävien järjestelymahdollisuudet lisääntyvät. Muutoksen tarkoituksena on keskittää hallintoa, jolloin varsinaiseen oikeusapupalveluun jää mahdollisimman paljon voimavaroja. 

Muutoksessa asiakkaiden saamat palvelut säilyvät vähintään nykyisellä tasolla. Toimipaikkoja ei tässä yhteydessä lakkauteta eikä henkilöstövähennyksiä tehdä. 

Oikeusministeriön lausuntopyynnön mukaan Kymenlaakson oikeusaputoimiston kohdalla yhdistymisestä on neuvoteltu henkilöstön kanssa 21.2.2013 eikä henkilöstö vastusta toimistojen yhdistymistä.

Kaupungin omassa valmistelussa on oltu yhteydessä Kouvolan oikeusaputoimiston johtavaan oikeusavustajaan, jonka mukaan uudistukseen ei ole heidän puoleltaan huomauttamista. 

Lisätietoja: Hallintojohtaja Jari Niemelä, puh. 02061 58651, jari.niemela(a)kouvola.fi.

Kaupunginjohtajan ehdotus: 

Kouvolan kaupungilla ei ole huomauttamista oikeusaputoimistojen yhdistämiseen, mikäli palvelut Kouvolan alueella säilyvät vähintään nykytasolla.

Kaupunginhallituksen päätös: 

	Päätösehdotus hyväksyttiin.

	___________

		

Otteen oikeaksi todistaa

Kouvolassa 8.5.2013

Hallintosihteeri	Teija Kiviranta

Jakelu	Oikeusministeriö